У палацы выкарыстаны найноўшыя рэстаўрацыйныя тэхналогіі, якія можна заўважыць у экспазіцыі (напрыклад, саркафаг над старымі фрагментамі). У пачатку XVII стагоддзя ў палацы была пастаўлена адна з першых літоўскіх опер, а цяпер ва ўнутраным двары праходзяць канцэрты — ад класікі да цяжкага року. Відас Долінскас паведаміў, што колькасць наведвальнікаў з моманту адкрыцця ў 2013-м годзе падае і цяпер складае каля двухсот тысяч чалавек за год. Але ён ставіцца да гэтага па-філасофску: палац адчыніўся, і гэта было нешта новае, цікавае. Потым з’явілася яшчэ новае. Ва ўмовах эканомікі ўражанняў — не дзіва.